Zlín
Zlin (, u razdoblju 1949—1989. Gottwaldov) je značajan grad u Češkoj Republici i veliki grad istorijske pokrajine Moravske. Zlin je najveći grad i sedište upravne jedinice Zlinski kraj, gde čini zaseban okrug Zlin.

Grad Zlin je poznat po svetski poznatoj fabrici obuće "Bata", koja ovde začeta i razvijena u brend.

Prirodni uslovi 

Zlin se nalazi u istočnom delu Češke republike i udaljen je od glavnog grada Praga 300 km istočno. Od Brna, prvog većeg grada, grad je udaljen 100 km.

Reljef: Zlin se nalazi u istorijskoj oblasti Moravskoj. Grad se nalazi na zatalasanom terenu na približno 230 m nadmorske visine. Istočno od grada uzdižu se planine Vsetinske vrhi.

Klima: Klima oblasti Zlina je umereno kontinentalna.

Vode: Grad Zlin se nalazi na maloj reci Dřevnice, koja se zapadno od grada uliva u veću reku Moravu.

Istorija 
Područje grad bilo je naseljeno još u vreme praistorije. Naselje pod današnjim nazivom prvi put se u pisanim dokumnetima javlja 1322. godine, a gradska prava stiče 1397. godine. Međutim, Zlin je sve do 20. veka bio malo središte zanatstva i trgovine.

Važna godina za razvoj Zlina bila je 1894. godine, kada je gradonačelnik Tomáš Baťa osnovao fabriku cipela „Bata“. Ona je tokom Prvog svetskog rata proizvodila obuću za vojsku Austrougarske. Industrija Bata je preobrazila grad. Arhitekte tada savremenog stila funkcionalizma, oblikovale su ga u novom ruhu, a stanovništvo se povećalo sa 3 na 35 hiljada u 1932. godine. Vlasnika Thomasa Batu Mlađeg proterali su nacisti 1939. godine, a posle rata fabrika je nacionalizovana. Po predsedniku Čehoslovačke Klementu Gotvaldu, 1949. godine grad je preimenovan u Gotvaldov. Ovo ime grad je nosio do 1990. godine, kada je vraćeno staro ime Zlin. Renome gradu su doneli filmski studiji, pre svega animirani filmovi 60-ih godina. Od 2000. godine. Zlin je sedište Univerziteta Tomaš Bata.

Stanovništvo 
Zlin danas ima oko 80.000 stanovnika i poslednjih godina broj stanovnika u gradu polako raste. Zahvaljujući Univerzitetu Tomaš Bata (od 01.01.2001), značajan deo populacije čine i studenti, njih oko 10 hiljada.

Poznate ličnosti 
 Tomáš Baťa, preduzetnik i osnivač fabrike Bata
 Tom Stoppard, britanski dramski pisac
 Ivana Tramp, američka poslovna žena

Slike gradskih građevina

Spoljašnje veze 

 www.mestozlin.cz Zvanična stranica grada Zlina 

Gradovi u Češkoj